กลุ่มค้าปลีก โบรกชู Valuation ยังอยู่โนโซนถูก ชู 2 หุ้นเด่นราคา laggard   
กลุ่มค้าปลีก โบรกชู Valuation ยังอยู่โนโซนถูก ชู 2 หุ้นเด่นราคา laggard   
7 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(7 ม.ค.) ว่า  กลุ่มค้าปลีก น้ำหนักการลงทุนปีนี้เป็น Overweight จากผลบวกของบัตรสวัสดิการแห่งรัฐฯ และมาตรการช่วยเหลือผู้มีรายได้น้อย ซึ่งเป็นโครงการระยะยาวถึงปี 2022 รวมเม็ดเงินอัดฉีดสูงถึง 2.92 แสนลบ.
ขณะที่ราคาสินค้าเกษตรแตะจุดต่ำสุดและเริ่มฟื้นตัว จะเป็นบวกต่อกำลังซื้อในต่างจังหวัดระยะถัดไป ควบคู่กับการเลือกตั้งที่มักหนุนหุ้นในกลุ่มค้าปลีกขึ้นได้โดดเด่นในช่วง 5 เดือนก่อนและหลังเลือกตั้งที่ 5.9% และ 9.1% ตามลำดับ
นอกจากนี้ Downside ของราคาหุ้นในกลุ่มยังจำกัด เพราะปีที่ผ่านมาดัชนีกลุ่มค้าปลีก -13.1% เทียบช่วงเดียวกันของปีก่อนแย่กว่า SET ที่ -10.8% เทียบช่วงเดียวกันของปีก่อน
อีกทั้ง Valuation ยังอยู่โนโซนถูก  PE2019 ต่ำเพียง 26.3 เท่า ค่าเฉลี่ย 5 ปีย้อนหลังอยู่ที่ 33.4 เท่า และด้วยปัจจัยบวกที่เอื้อต่อการฟื้นตัวของตลาดต่างจังหวัด จึงเลือก CPALL (ราคาเป้าหมาย 90 บาท) และ ROBINS (ราคาเป้าหมาย 83 บาท) ที่ราคาหุ้น laggard เป็น Top Pick
 